Előterjesztés Zalakaros Város Önkormányzat Képviselőtestülete 2023. február 7-i ülésére

Tárgy: Pénzügyi és Igazgatási Bizottsági tag megválasztása, Képviselőtestület és szervei szervezeti és működési szabályzatáról szóló 13/2021. (XI.25.) önkormányzati rendelet módosítása

Előterjesztést készítette: Torma László aljegyző

Tisztelt Képviselőtestület!
	

[bookmark: _Hlk126679709]Zalakaros Város Önkormányzat Képviselőtestülete 159/2022. (IX.22.) számú határozatában úgy döntött, kerüljön megvizsgálásra a Pénzügyi és Igazgatási Bizottság külső tagokkal történő kiegészítésének lehetősége.
Magyarország helyi önkormányzatairól szóló 2011. évi CLXXXIX. törvény 58. § (2) bekezdése értelmében a képviselő-testület a bizottság személyi összetételét, létszámát a polgármester előterjesztésére bármikor megváltoztathatja, a kötelezően létrehozandó bizottság kivételével a bizottságot megszüntetheti.

Polgármester úr Sinkovics Norbert megválasztását javasolja a Pénzügyi és Igazgatási Bizottság tagjának.

A Képviselőtestület és szervei szervezeti és működési szabályzatáról szóló 13/2021. (XI.25.) önkormányzati rendelet 7. melléklete tartalmazza a Pénzügyi és Igazgatási Bizottság tagjait. A bizottság új taggal történő kiegészítése esetén az önkormányzati rendelet módosítása is szükséges. 

Határozati javaslat:

[bookmark: _Hlk126678771]1./ Zalakaros Város Önkormányzat Képviselőtestülete a Pénzügyi és Igazgatási Bizottság tagjának Sinkovics Norbert személyét 2023. március 1. napjától megválasztja.
2./ Zalakaros Város Önkormányzat Képviselőtestülete felkéri a jegyzőt, hogy a Zala Vármegyei Kormányhivatal Törvényességi Felügyeleti Osztályát a személyi változásról tájékoztatassa.

Határidő: 2023. március 1.
Felelős: Novák Ferenc polgármester
Operatív felelős: Dr. Szentgyörgyvölgyi Eszter jegyző


Rendeleti javaslat:

Zalakaros Város Önkormányzata Képviselő-testülete megalkotja a …../2023. (……) önkormányzati rendeletét a Képviselőtestület és szervei szervezeti és működési szabályzatáról szóló 13/2021. (XI.25.) önkormányzati rendelet módosításáról.



Zalakaros, 2023. február 7.			                    
                                                                                                      	Novák Ferenc
					        				polgármester



Zalakaros Város Önkormányzata Képviselő-testületének  …./2023 (….) önkormányzati rendelete
a Képviselőtestület és szervei szervezeti és működési szabályzatáról szóló 13/2021. (XI.25.) önkormányzati rendelet módosításáról


Zalakaros Város Önkormányzata Képviselőtestülete az Alaptörvény 32. cikk (2) bekezdésében meghatározott eredeti jogalkotó hatáskörében, valamint az Alaptörvény 32. cikk (1) bekezdésének a) és d) pontjában, valamint a Magyarország helyi önkormányzatairól szóló 2011. évi CLXXXIX. törvény 53. § (1) bekezdésében meghatározott feladatkörében eljárva a Képviselőtestület és szervei szervezeti és működési szabályzatáról szóló 13/2021. (XI.25.) számú önkormányzati rendeletét az alábbiak szerint módosítja:
1. §
A Képviselőtestület és szervei szervezeti és működési szabályzatáról szóló 13/2021. (XI. 25.) önkormányzati rendelet 7. melléklete helyébe az 1. melléklet lép.
2. §
Ez a rendelet 2023. március 1-jén lép hatályba.

	Novák Ferenc	Dr. Szentgyörgyvölgyi Eszter
	polgármester	jegyző


Záradék: 

Kihirdetve: 
		Dr. Szentgyörgyvölgyi Eszter		                                                                                                           jegyző




1. melléklet

Zalakaros Város Önkormányzata Képviselőtestülete Bizottsága:
Pénzügyi és Igazgatási Bizottság
A bizottság elnöke: Magyarné Kovács Judit
A bizottság elnökhelyettese: Vlasicsné Dörgönye Márta
A bizottság tagjai: Kötő Attila
	                  Stégli János
                              Dr. Virág Zsolt (külsős tag)
		      Czirákiné Pakulár Judit
		      Sinkovics Norbert (külsős tag)


Előzetes hatásvizsgálat

a Képviselőtestület és szervei szervezeti és működési szabályzatáról szóló 13/2021. (XI.25.) önkormányzati rendelet módosításához


A jogalkotásról szóló 2010. évi CXXX. törvény 17.§ (1) bekezdése alapján az előzetes hatásvizsgálattal a jogszabály előkészítője felméri a jogszabály változás előzetes következményeit.

A Tv. 17. § /2/ bekezdése alapján az előzetes hatásvizsgálat keretében az alábbi tényezők vizsgálata szükséges: 

Társadalmi-gazdasági hatása: 
A bizottsági összetételt érintő módosítás átvezetéséről szól a rendelettervezet, jelentős társadalmi-gazdasági hatása nincs.

Környezeti, egészségi körülmények: 
A rendeletben foglaltak végrehajtásának közvetlen egészségügyi, környezetre gyakorolt hatása nem jelentkezik. 

Adminisztratív terheket befolyásoló hatása: 
A rendelet módosításnak adminisztratív terhek tekintetében befolyásoló hatása nincs.

Egyéb hatása: Nincs.

A rendelet megalkotásának szükségessége: 
Képviselőtestületi döntés alapján került sor a rendelettervezet elkészítésére. 

A rendelet megalkotása elmaradása esetén várható következmények: 
Marad a jelenlegi szabályozás.

A rendelet alkalmazásához szükséges feltételek:
A rendelet-tervezet összeállításának tárgyi, személyi, szervezeti feltételei Zalakarosi KÖH-nél rendelkezésre álltak. 

Zalakaros, 2023. február 7.

							Dr. Szentgyörgyvölgyi Eszter
								        jegyző 


Indokolás a Képviselőtestület és szervei szervezeti és működési szabályzatáról szóló 13/2021. (XI.25.) önkormányzati rendelet módosításához


Általános indokolás

Zalakaros Város Önkormányzat Képviselőtestülete 159/2022. (IX.22.) számú határozatában úgy döntött, kerüljön megvizsgálásra a Pénzügyi és Igazgatási Bizottság külső tagokkal történő kiegészítésének lehetősége.
Magyarország helyi önkormányzatairól szóló 2011. évi CLXXXIX. törvény 58. § (2) bekezdése értelmében a képviselő-testület a bizottság személyi összetételét, létszámát a polgármester előterjesztésére bármikor megváltoztathatja, a kötelezően létrehozandó bizottság kivételével a bizottságot megszüntetheti.

Polgármester úr Sinkovics Norbert megválasztását javasolja a Pénzügyi és Igazgatási Bizottság tagjának.

A Képviselőtestület és szervei szervezeti és működési szabályzatáról szóló 13/2021. (XI.25.) önkormányzati rendelet 7. melléklete tartalmazza a Pénzügyi és Igazgatási Bizottság tagjait. A bizottság új taggal történő kiegészítése esetén az önkormányzati rendelet módosítása is szükséges. 
Részletes indokolás

1.§-hoz

A módosuló mellékletről rendelkezik. 
2.§-hoz

Hatályba léptető rendelkezést tartalmaz.


Zalakaros, 2023. február 7.


							Dr. Szentgyörgyvölgyi Eszter
								        jegyző 
